CELEX: 62018CN0684
Language: sk
Date: 2018-11-06 00:00:00
Title: Vec C-684/18: Návrh na začatie prejudiciálneho konania, ktorý podal Curtea de Apel București (Rumunsko) 6. novembra 2018 – World Comm Trading Gfz SRL/Agenția Națională de Administrare Fiscală (ANAF), Direcția Generală Regională a Finanțelor Publice Ploiești

4.2.2019   
            
            
               SK
            
            
               Úradný vestník Európskej únie
            
            
               C 44/13
            
         
      Návrh na začatie prejudiciálneho konania, ktorý podal Curtea de Apel București (Rumunsko) 6. novembra 2018 – World Comm Trading Gfz SRL/Agenția Națională de Administrare Fiscală (ANAF), Direcția Generală Regională a Finanțelor Publice Ploiești
      (Vec C-684/18)
      (2019/C 44/18)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Curtea de Apel București
      
         Účastníci konania pred vnútroštátnym súdom
      
      
         Žalobkyňa: World Comm Trading Gfz SRL
      
         Žalovaní: Agenția Națională de Administrare Fiscală (ANAF), Direcția Generală Regională a Finanțelor Publice Ploiești
      
         Prejudiciálne otázky
      
      
                  1.
               
               
                  Bránia článok 90 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) a zásada neutrality DPH vnútroštátnej právnej úprave (alebo správnej praxi vychádzajúcej z nejasných právnych predpisov), ktorá nepriznáva spoločnosti právo na odpočet DPH v pomere k hodnote zľavy uplatňovanej na vnútroštátnu dodávku tovaru z dôvodu, že na daňovej faktúre vyhotovenej dodávateľom v rámci Spoločenstva (v postavení zástupcu hospodárskej skupiny) sa uvádza celková zľava poskytnutá jednak na tovar dodávaný v rámci Spoločenstva, jednak na domáce výrobky dodávané podľa rovnakej rámcovej zmluvy, ale evidované ako nadobudnutie tovaru z referenčného členského štátu (od člena skupiny s iným IČ DPH, než sa uvádza na faktúre týkajúcej sa zľavy)?
               
            
                  2.
               
               
                  V prípade zápornej odpovede na prvú prejudiciálnu otázku, bráni zásada proporcionality tomu, aby sa nepriznalo právo príjemcu odpočítať DPH v pomere k celkovej hodnote zľavy poskytnutej dodávateľom v rámci Spoločenstva v prípade, ak miestny dodávateľ (člen rovnakej skupiny) ukončil svoje podnikanie a už nemôže znížiť základ dane z dodávky prostredníctvom vyhotovenia faktúry s jeho IČ DPH, a to na účely vrátenia preplatku, pokiaľ ide o vybratú DPH?
               
            
         (1)  Ú. v. EÚ L 347, 2006, s. 1.